  Туспуктэм: vk.com (Ярослав Семёнов) Наталия Сильвестрова Грак ёросын Умег шур вамен выжез быдэсак выльдыны кутскизы. Ужъёсты «Развитие транспортной системы Удмуртской Республики» программа улсын ортчыто. Со сярысь Удмуртиысь кивалтэтлэн тӧроез Ярослав Семёнов «ВКонтакте» мерлыко вотэсысь бамаз ивортӥз. Выж шугадӟон югдурын вал ни, 2012-тӥ арын сое ворсазы. Нош гуртъёсын, кылсярысь, Поляковаын, улӥсьёс та выж вылтӥ гинэ ёрос центрозь шонерак мыныны быгато. Огдырлыко котыр сюрес тулыс ветлонтэм луэ. Соин йырин гуртоос мукет котыр сюресэз быръё но мултэс 17 иськемез ортчо. Пу выжез железобетон выжлы воштозы, кенертон пуктозы, асфальтобетон вӧлдозы  Туннэ нуналлы пу выжез кесязы ни, пыкет лэсьтон понна юбоос пуктылыны кутскизы. Ужъёсты 2023-тӥ ар пумозь быдтыны малпало. Тодэ вайытом, 2023-тӥ арын Удмуртиын 11 выжез тупатозы. Куатьсэ «Безопасные качественные дороги» йӧскалык ӵектос улсын лэсьтозы. Кез ёросысь Пызеп шур вамен выжез южтолэзе тупатъяны кутскозы. Тегъёс: сюресъёс выжъёс тупатъянужъёс Удмуртия Нылпитворчествояюрт  